Olufunmilayo Olopade

**Olufunmilayo I. Olopade**  dem born insyd de year 1957, be a Nigerian hematology oncologist, Associate Dean for Global Health and Walter L. Palmer, Distinguished Service Professor insyd Medicine den Human Genetics at de University of Chicago. She sanso dey serve as director of de University of Chicago Hospital's Cancer Risk Clinic.

## Life
Dem born Olufunmilayo Olopade insyd Nigeria insyd 1957 wey she be de fifth of six kiddies dem born to an Anglican musician.

She attend St Anne's School insyd Ibadan for ein secondary school education. Olopade first express ein interest insyd make she cam be a doctor at a young age secof de Nigerian villages be scarce for doctors den medical resources wich be both insyd high demand.

She graduate from de University of Ibadan insyd Nigeria plus an MBBS insyd 1980.

She dey work closely plus de Breast Cancer Research Foundation wey she perform extensive clinical work wey dey surround de role of de *BRCA1* den *BRCA2* genes insyd de incidence of breast cancer insyd women of African descent.

She be a member of de American Association for Cancer Research, de American College of Physicians, de Nigerian Medical Association, de American Philosophical Society, den de Institute of Medicine.

## Early career
Olufunmilayo start ein career insyd 1980 as a medical officer insyd de Nigerian Navy Hospital. She move go de US insyd 1983 wey she work at Cook County Hospital insyd Chicago til 1987. Insyd 1991, Olufunmilayo join de University of Chicago as an assistant professor insyd hematology den oncology, Dean of Global Health, den Director of de Center for Clinical Cancer Genetics at de University of Chicago.

## Awards

* 1975: Nigerian Federal Government Merit Award
* 1978: Nigerian Medical Association Award for Excellence in Pediatrics
* 1980: Nigerian Medical Association Award for Excellence in Medicine 
* 1990: Ellen Ruth Lebow Fellowship
* 1991: American Society for Clinical Oncology Young Investigator Award 
* 1992: James S. McDonnell Foundation Scholar Award 
* 2000:Doris Duke Distinguished Clinical Scientist Award 
* 2003: Phenomenal Woman Award for work within de African-American Community 
* 2005: Access Community Network's Heroes in Healthcare Award 
* 2005 MacArthur Fellows Program
*2015: Four Freedoms Award
* 2017: Villanova University Mendel Medal
*On Saturday, May 18, 2019, The Lincoln Academy of Illinois grant Olopade de Order of Lincoln award, de highest honor wey de State of Illinois bestow.
* 2021: Member of de U. S. National Academy of Sciences.

### MacArthur Fellows Program
Olufunmilayo Olopade be one of de three African-Americans to receive de $500,000 award. John D. and Catherine T. MacArthur Foundation wey appoint dis award. Dem dey give dis "no strings attached" stipend grant as support for up to five years wey e be referred to as de "genius grant." Dis grant allow Olopade to continue ein research on ein groundbreaking discoveries on diseases den health concerns.

## Family
Insyd 1983, she marry Christopher Sola Olopade wey sanso be a physician at de University of Chicago. Dem get two daughters, wey dey include journalist Dayo Olopade, den one son.
## Research
Na chaw of ein research be on de susceptibility to cancer wich go then be used to adopt a more effective way of treating breast cancer among de African den African-American individuals den populations.

Insyd 1987 at de University of Chicago, she find a gene wey help suppress tumor growth.

Insyd 1992, Olopade help found de University of Chicago ein Center for Clinical Cancer Genetics. Hie, she find say African-American women often develop breast cancer at younger ages dan white women.

Insyd 2003, she begin a new study wey dey look at breast cancer den genetics from African women from Nigeria to Senegal den also African-American women insyd Chicago. By 2005, she find say 80% of tumors insyd African women no dey hia estrogen to grow dem compare to 20% of tumors insyd de Caucasian women. She sanso find say na dis be due to a different pattern of gene expression between de African women den de Caucasian women.

## References


## External links

*"Olufunmilayo Olopade, MD, Physician Profile" *UChicago Medicine*
*"The SciCom Interview: Olufunmilayo Olopade" 
*"Dr. Olufunmilayo Olopade" , *Tavis Smiley*, July 10, 2009
*" Is the Answer in Your Genes?" , *Port of Harlem*, Feb - Apr 2008
*"Breast Cancer In Black Women May Be Connected To Neighborhood Conditions, Study Suggests", *'ScienceDaily*, Mar. 20, 2008
*"Olopade, Olufunmilayo ." Newsmakers 2006 Cumulation . . Retrieved February 27, 2020 from Encyclopedia.com: https://www.encyclopedia.com/books/culture-magazines/olopade-olufunmilayo.
*https://orcid.org/0000-0002-9936-1599